ભદ્ર વર્ગોમાં વિધવા સ્ત્રીનું પુનર્લગ્ન લજ્જાસ્પદ બાબત ગણાય, એટલે જે ગામોમાં વિધવા સ્ત્રીઓનાં પુનર્લગ્ન (નાતરાં) થતાં હશે અથવા તો કન્યાની અછત યા પૈઠણપ્રથાને કારણે કુંવારાં રહી ગયેલાં મોટી ઉંમરના (વાંઢા) પરસ્પર ગામે ગામે સાટાલગ્નો કરતાં હશે તેને અનુલક્ષીને એક કહેવતમાં આવો સામાજિક કટાક્ષ છે ‘નાર-પંડોળી નાતરે જાય, તારાપુરને તેડી જાય.’ જ્ઞાતિવ્યવહારલક્ષી કોઈ કહેવતમાં તે ગામોની આડોડાઈ, અકડાઈ જેવી એબોને કારણે જ્ઞાતિ બહાર મુકાતાં તેની સાથેના રોટી-બેટીના વ્યવહારો નિષેધ કરે.